
HANKELEPING

……………… nr 2-2/26/………………

Riigi Kaitseinvesteeringute Keskus (registrikood 70009764, aadress Järve 34a, 11314 Tallinn), Kaitseministeerium (registrikood 70004502, aadress Sakala 1, 15094 Tallinn), 
keda esindab Riigi Kaitseinvesteeringute Keskuse direktori 07.12.2020 käskkirja nr 77 punkti 6.3² alusel hankebüroo juht Maia Prunt (edaspidi tellija),

ja

_______________ (registrikood __________, aadress ________________), keda esindab ____________ _______ alusel (edaspidi täitja),

eraldi pool ja ühiselt pooled,

on sõlminud järgmise hankelepingu (edaspidi leping).

1. Lepingu sõlmimise alus ja ese

1.1. [bookmark: _Toc4]Leping on sõlmitud lähtudes riigihanke „Konsultatsiooniteenus EDIP projekti kirjutamiseks“ (edaspidi riigihange) alusdokumentidest ja selles riigihankes täitja esitatud pakkumusest.
1.2. [bookmark: _Toc5]Tellija on sõlminud lepingu täitjaga, tuginedes täitja pakkumusele, lepingus esitatud täitja    avaldustele ja kinnitustele ning eeldades heas usus täitja professionaalsust ja võimekust lepingut nõuetekohaselt täita. Alltöövõtjate kasutamise korral jääb lepingu nõuetekohase täitmise eest tellija ees vastutavaks täitja.
1.3. [bookmark: _Toc6]Täitja avaldab ja kinnitab, et:

1.3.1. [bookmark: _Toc7]temal ja tema esindajal on lepingu sõlmimiseks kõik õigused ja volitused;
1.3.2. [bookmark: _Toc8]ta on tutvunud lepinguga ja riigihanke alusdokumentidega ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
1.3.3. [bookmark: _Toc9]lepingu täitmisega ei kahjustata kolmandate isikute õigusi ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita;
1.3.4. [bookmark: _Toc10]ta omab lepingu täitmiseks vajalikke kehtivaid lubasid, registreeringuid, esindusõigusi ja sertifikaate ning nende lõppemisel lepingu kehtivusperioodil kohustub neid pikendama/uuendama. Kui lubade, registreeringute, esindusõiguste ja sertifikaatide pikendamine ei ole võimalik temast sõltumata asjaoludel, on täitja kohustus tellijat sellest koheselt teavitada;
1.3.5. [bookmark: _Toc11]tellijale osutatava teenuse suhtes puuduvad kolmandatel isikutel mistahes nõuded või muud õigused, mida kolmandatel isikutel on teenuse suhtes maksma panna;
1.3.6. [bookmark: _Toc12]tema ja tema poolt pakutav teenus ega sellega seotud kaup ei ole rahvusvahelise sanktsiooni subjekt ega pärit sanktsiooni all olevast piirkonnast rahvusvahelise sanktsiooni seaduse mõttes.

1.4. [bookmark: _Toc13]Lepingu ese on konsultatsiooniteenus EDIP-i taotluse koostamiseks koostöös tellijaga selliselt, et taotlus vastab kõigile kohaldatavatele vorminõuetele ja abikõlblikkuse tingimustele (edaspidi teenus). Teenuse täpsem kirjeldus sätestatakse tehnilises kirjelduses.
1.5. Lepingu ja selles sätestatud tingimuste alusel kohustub täitja tellijale osutama teenust ning tellija kohustub tasuma täitjale teenuse ostuhinna rahas. 
1.6. Teenuse osutamise tingimused ja tähtajad sätestatakse lepingus ja selle lisades.
1.7. Teenus peab vastama eelkõige riigihanke alusdokumentidele ja seejärel täitja esitatud pakkumusele. Osutatav teenus peab vastama lepingu tingimustele. Lepingu tingimustele peavad vastama ka teenuse juurde kuuluvad dokumendid.
1.8. Dokumentide hierarhia on järgmine: riigihanke tehniline kirjeldus, arvestades pakkumuse esitamise ettepanekus sätestatud erisusi, käesolev leping ja seejärel täitja esitatud pakkumus. Täitja teenuse osutamist reguleerivad tüüptingimused saavad rakenduda ainult osas, mis ei ole vastuolus käesolevas lepingus sätestatud tingimustega.

2. Lepingu osad

Lepingu lahutamatud osad on riigihanke alusdokumendid, täitja riigihanke pakkumus ja selle lisad, riigihanke menetluse ajal antud selgitused, kinnituskirjad, poolte vahel edastatud teated ning kõik sõlmitavad lepingu muudatused.

3. [bookmark: _Toc35]Tellija õigused ja kohustused

3.1. [bookmark: _Toc36][bookmark: _Toc37]Tellijal on õigus jooksvalt kontrollida lepingust tulenevate kohustuste täitmist ja teenuste tellimisega seotud dokumente ning nõuda igal ajal informatsiooni lepingu täitmise kohta.
3.2. [bookmark: _Toc38]Tellijal on õigus kontrollida täitja esitatud arvete, kalkulatsioonide ja muude kulutuste õigsust ja vastavust tegelikkusele. Vajadusel on õigus nõuda välja alltöövõtjate arveid.
3.3. Tellijal on õigus konsulteerida täitjaga teenusega seotud küsimustes, näiteks teenuse osutamisega seotud küsimustes.
3.4. Tellijal on õigus nõuda teenusel ilmnenud puuduste viivitamatut kõrvaldamist.
3.5. Tellijal on õigus nõuda täitja süül tekkinud kahjude hüvitamist.
3.6. Tellija kohustub tasuma täitjale lepingule vastavalt osutatud teenuse eest lepingus sätestatud tingimustel.
3.7. Tellija kohustub vastama mõistliku aja jooksul kõikidele täitja poolt esitatud taotlustele juhiste täpsustamiseks.
3.8. Tellija kohustub informeerima täitjat esimesel võimalusel probleemidest, mis on seotud lepingu täitmisega.

4. Täitja õigused ja kohustused

4.1. Täitja kohustub esitama tellija nõudmisel ülevaate lepingu täitmise käigust ja osutatud teenusest 10 päeva jooksul vastava nõude saamisest, kui pooled ei ole teisiti kokku leppinud.
4.2. Täitja kohustub tellija nõudmisel esitama informatsiooni (maht ja otstarve) alltöövõtjate kohta. Juhul, kui täitja on esitanud vastavasisulise informatsiooni enne lepingu sõlmimist, siis täitja peab tellijaga eelnevalt kooskõlastama varem nimetatud isikute vahetumise. Täitja kohustub osutama teenust pakkumuses nimetatud ja pakkumuse hindamisel arvestatud meeskonnaga. Meeskonnaliikme asendamine tuleb eelnevalt tellijaga kirjalikult kooskõlastada. Asendaja peab vastama asendatavale meeskonnaliikmele seatud nõuetele ning tema kvalifikatsioon ja kogemus peavad olema vähemalt samaväärsed pakkumuse hindamisel arvestatud kvalifikatsiooni ja kogemusega. Täitja esitab tellijale asendaja vastavust tõendavad andmed.
4.3. Täitja kohustub viivitamata teavitama tellijat lepingu täitmist takistavatest asjaoludest. 
4.4. Täitja kohustub viivitamata teavitama tellijat täitja vastu suunatud tellijaga seotud küberründest ja küberintsidendist ning esitama tellija nõudmisel tellijale küberintsidendi raporti.
4.5. Täitja kohustub järgima lepingu täitmisel õiglase kaubanduse tingimusi, lähtuma keskkonnasäästlikest põhimõtetest, mitte kasutama orja- ja lapstööjõudu.
4.6. Täitja kohustub tellijat viivitamata teavitama, kui ta ei saa kokkulepitud tähtajaks teenust osutada.
4.7. Täitja kohustub osutama teenust tähtaegselt ja nõuetekohaselt kokkulepitud mahus vastavalt lepingus ja selle lisades sätestatud tingimustele, parimas praktikas rakendatavatele nõuetele, normidele ja standarditele.
4.8. Täitjal on õigus saada kokkulepitud tasu vastavalt osutatud teenuse eest lepingus sätestatud tingimustel.
4.9. Täitjal on õigus saada tellijalt juhiseid, selgitusi või muud teavet, mis mõjutab lepingu täitmist.
4.10. Täitjal on õigus teha ettepanekuid teenuse osutamisega seotud tegevuste parema organiseerimise osas.

5. Teenuse üleandmine ja vastuvõtmine

5.1. Teenus antakse üle ja võetakse vastu etappide kaupa vastavalt tehnilises kirjelduses sätestatud tegevustele ja poolte kirjalikult kokkulepitud etappidele. Täitja vormistab iga etapi kohta eraldi üleandmise-vastuvõtmise akti, mis allkirjastatakse kahepoolselt.
5.2. Üleandmise-vastuvõtmise akt on allkirjastatud dokument, mis kinnitab lepingu tingimustele vastava teenuse etapi tulemuste üleandmist ja tellija poolt nende vastuvõtmist. Aktis märgitakse üleantud tulemused ja vastava etapi eest tasumisele kuuluv summa. Täitja esitab akti tellijale allkirjastamiseks viivitamatult pärast vastava etapi lõpetamist.
5.3. Tellijal on õigus üleandmise-vastuvõtmise akti allkirjastamisest keelduda, kui osutatud teenus ei vasta lepingus sätestatud tingimustele. Teenuse vastuvõtmisest keeldumise korral koostavad poolte lepingu kontaktisikud kirjalikus vormis vastavasisulise akti ning täitja on kohustatud pretensioonis märgitud puudused likvideerima tellija ja täitja kontaktisikute poolt kokkulepitud tähtajaks, mis ei või olla pikem kui 14 kalendripäeva, kui pooled ei ole kokku leppinud teisiti. Taotluse nõuetekohast ja tähtaegset esitamist takistavad puudused tuleb kõrvaldada tellija määratud mõistliku tähtaja jooksul, mis võimaldab taotluse üle kontrollida ja esitada enne taotlusvooru tähtaja saabumist.

6. Lepingu maksumus ja maksetingimused

6.1. Lepingu fikseeritud kogumaksumus on 50 000 eurot koos käibemaksuga.
6.2. Teenuse hind sisaldab kõiki lepingu täitmiseks vajalikke kulusid, sh tehnilises kirjelduses loetletud tegevusi. Teenuse eest tasutakse etappide kaupa, võttes aluseks vastava etapi kohta mõlemapoolselt allkirjastatud üleandmise-vastuvõtmise akti. Etappide jaotuse ja iga etapi eest tasutava osamakse suuruse lepivad pooled pärast lepingu sõlmimist kirjalikult kokku enne vastava etapi arve esitamist. Kõigi etappide osamaksete summa kokku on punktis 6.1 sätestatud lepingu kogumaksumus.
6.3. Iga vastuvõetud teenuse etapi kohta esitatakse üks e-arve vastavalt punktis 6.2 nimetatud kokkuleppele.
6.4. Täitja esitab arve e-arvena (masintöödeldavas XML-formaadis). Juhul, kui väljaspool Eesti Vabariiki registreeritud täitjal ei ole tehnilistel põhjustel võimalik esitada e-arvet, siis ta esitab lepingus nimetatud e-posti aadressile PDF-formaadis arve.
6.5. Täitja esitab arve järgmiste andmetega:

6.5.1. Maksja andmed (arve tasuja):

Kaitseministeerium (registrikood 70004502, aadress Sakala tn 1, 15094 Tallinn);

6.5.2. Muud arvele märgitavad andmed:

tellija kontaktisiku nimi;
hankelepingu number;
teenuse liik ja osutamise aeg;

6.5.3. Täitja pangarekvisiidid:

Saaja pank: ………………….
Saaja pangakonto number: IBAN …………………
SWIFT …………………………..

6.6. Tellija tasub vastuvõetud ja lepingu tingimustele vastava teenuse eest 28 päeva jooksul pärast lepingu tingimustele vastava arve kättesaamist. Arve esitamise aluseks on poolte allkirjastatud üleandmise-vastuvõtmise akt.
6.7. Tellija ei aktsepteeri arvet, mis ei vasta lepingu tingimustele. Sellisel juhul täitja esitab uue arve seitsme päeva jooksul. Tasumine loetakse teostatuks tellija panga poolt maksekorralduse vastuvõtmisest. 
6.8. Tellija kontrollib enne arve, mille maksumus on koos käibemaksuga 10 000 eurot või rohkem, tasumist täitja maksuvõla puudumist Maksu- ja Tolliameti kodulehekülje kaudu. Vähemalt 10 000-eurose maksuvõla olemasolu korral informeerib tellija tasutavast arvest Maksu- ja Tolliametit.

7. Vääramatu jõud

7.1. Lepingust tulenevate kohustuste rikkumine on vabandatav, kui pool on rikkunud kohustust vääramatu jõu tõttu. Pooled loevad vääramatuks jõuks asjaolu, mida kohustust rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks, nt loodusõnnetusi, üldisi elektrikatkestusi, sõjategevust, blokaadi. Pooled ei loe vääramatuks jõuks täitja kolmandast isikust lepingupartneri suutmatust lepingut täita.
7.2. Kui mistahes vääramatu jõu tingimustele vastav asjaolu tõi kaasa lepingu mittetäitmise lepingus või selle lisades ettenähtud tähtajal ning selle mõju on ajutine, on lepingust tulenevat kohustust rikkunud poole käitumine vabandatav üksnes ajal, mil vääramatu jõud kohustuse täitmist takistas.
7.3. Vääramatu jõu esinemise tõttu lükatakse lepingulise kohustuse täitmise tähtaeg edasi vastavalt asjaolu mõjumise ajale, kuid mitte enamaks kui 90 päeva juhul, kui pooled ei ole teisiti kokku leppinud. Vääramatu jõu esinemisel tehakse teenuse osutamise tähtaja osas vajadusel lepingu muudatus.
7.4. Pool, kes ei suuda oma kohustusi vääramatu jõu tõttu täita, peab viivitamatult teatama teisele poolele nimetatud olukorra tekkimisest ja lõppemisest. Mitteteatamine või mitteõigeaegne teatamine võtab poolelt õiguse viidata rikkumise vabandatavusele, s.o vääramatu jõu esinemisele, ning teavitamise kohustust rikkunud pool vastutab lepingulise kohustuse rikkumise eest vastavalt lepingus sätestatule.
7.5. Juhul, kui vääramatu jõu mõju on alaline ning ei võimalda pooltel täita lepingulisi kohustusi täielikult või osaliselt, siis pooltel on õigus leping üles öelda või lepingust taganeda, tehes teisele poolele vastava lepingust ülesütlemis- või taganemisavalduse.
7.6. Vene Föderatsiooni ja Valgevenega seotud impordi piirangutest tulenevat mõju teenuse osutamise kohustuse täitmisele ei käsitle pooled vääramatu jõuna juhul, kui need asjaolud esinesid lepingu sõlmimise hetkel.

8. Konfidentsiaalsus- ja julgeolekutingimused
 
8.1. Konfidentsiaalse teabe all mõistavad pooled lepingu täitmisel teatavaks saanud teavet, isikuandmeid, turvaandmeid, selgelt tähistatud asutusesiseseks kasutamiseks tunnistatud dokumente ning muud teavet, mille avalikuks tulek võiks kahjustada tellija huve. Konfidentsiaalne teave ei hõlma endas teavet, mille avalikustamise kohustus tuleneb õigusaktidest tingimusel, et selline avaldamine viiakse läbi võimalikest variantidest kõige piiratumal viisil.
8.2. Konfidentsiaalsusnõude kohaselt pool kohustub mitte avaldama lepingu kehtivuse ajal ega hiljem teise poole kirjaliku nõusolekuta teise poole konfidentsiaalset teavet. Pool kaitseb temale lepingu täitmise käigus teatavaks saanud teabe konfidentsiaalsust.
8.3. Täitja kohustub mitte kasutama tellija kirjaliku nõusolekuta lepingu juurde kuuluvat dokumenti või informatsiooni, v.a juhtudel, mis on vajalikud lepingu täitmiseks. Kõik dokumendid peale lepingu ja selle lisade on tellija omand ning kui tellija nõuab, on täitja kohustatud tagastama need talle pärast lepingu lõppemist.
8.4. Asutusesiseseks kasutamiseks tunnistatud teabe avaldamine kolmandatele isikutele on keelatud, välja arvatud tellija eelneval kirjalikul nõusolekul lepingu täitmiseks vajalikus ulatuses taotluse sõltumatutele eelhindajatele, keeletoimetajale, taotlevale ettevõttele ja konsortsiumipartneritele, kellel on õigus asjaomasele teabele juurde pääseda. Teabe edastamisel tuleb järgida õigusaktidest tulenevaid juurdepääsupiiranguid. Täitja tagab enne teabe edastamist, et selle saajad on seotud vähemalt lepingus sätestatuga samaväärse konfidentsiaalsuskohustusega, ning vastutab enda kaasatud isikute poolt selle kohustuse täitmise eest.
8.5. Avalikkusele suunatud lepingu eseme või selle täitmisega seotud teavitus, sh pressiteated, tellijale viitamine reklaamis või võrguväljaandes, on lubatud ainult tellija sõnaselgel kirjalikku taasesitamist võimaldavas vormis antud nõusolekul.
8.6. Konfidentsiaalsusnõue on tähtajatu.
8.7. Täitja ei nõusta lepingu täitmise ajal sama taotlusvooru raames RETARGETiga konkureerivat projektitaotlust koostavat konsortsiumi. Täitja tagab selle kohustuse järgimise ka lepingu täitmisse kaasatud isikute poolt ning teavitab tellijat viivitamata võimalikust huvide konfliktist.

9. Intellektuaalse omandi õigused

9.1. [bookmark: _Hlk227243441]„Intellektuaalse omandi õigused“ tähendab mis tahes õigusi loometöö tulemustele kõikjal maailmas olenemata sellest, kas need on praegu olemas või tekivad tulevikus ning kas need on registreeritud või mitte, sealhulgas autoriõigust, autoriõigusega kaasnevaid õigusi, andmebaasi tegija õigusi ning tööstusomandi õigusi.
9.2. Juhul, kui teenuse osutamisel loodud töötulemused, sealhulgas projektitaotlus ja muu dokumentatsioon, on kaitstud autoriõigusega, annab täitja tellijale ja projekti RETARGET taotlevale kaitsetööstusettevõttele kummalegi iseseisvalt nende kasutamiseks ülemaailmse tagasivõtmatu lihtlitsentsi all-litsentsi andmise õigusega autoriõiguste kehtivuse tähtaja lõpuni. Litsents hõlmab õigust töötulemusi reprodutseerida, tõlkida, muuta, täiendada, teiste materjalidega ühendada, taotlusmenetluses esitada ning konsortsiumipartnerite ja rahastajaga jagada ulatuses, mis on vajalik taotluse koostamiseks, esitamiseks, menetlemiseks ja projekti elluviimiseks. Taotleval kaitsetööstusettevõttel on õigus nõuda käesolevas punktis sätestatud kasutusõiguste tagamist otse täitjalt. Täitja tagab töötulemuste autorite nõusolekud nende isiklike õiguste teostamiseks ulatuses, mis on vajalik nimetatud kasutusviiside võimaldamiseks. Mõlema litsentsisaaja kasutusõigus kehtib vastava töötulemuse tellijale üleandmisest ning selle eest eraldi tasu ei maksta, litsentsitasu sisaldub lepingu kogumaksumuses.
9.3. Juhul, kui teenus (sh vastav dokumentatsioon) on kaitstud autoriõigustega kaasnevate õiguste või tööstusomandiga, annab täitja tellijale vajaliku õiguse teenuse igakülgseks kasutamiseks. 
9.4. Käesolevas peatükis toodud juhtudel loetakse lepingut ühtlasi ka autorilepinguks.

10. Vastutus

10.1. Pooled kannavad teineteise ees vastutust lepingujärgsete kohustuste mittenõuetekohase täitmise või täitmata jätmise korral vastavalt lepingu sätetele ja kehtivatele õigusaktidele.
10.2. Täitja vastutab teenuse lepingu tingimustele mittevastavuse (puuduste) eest, kui teenuse lepingu tingimustele mittevastavus avastatakse (st puuduseid ei olnud võimalik nende tavapärase ülevaatuse käigus avastada, nn varjatud puudused) pärast osutatud teenust.
10.3. Juhul, kui täitja täidab lepingut mittenõuetekohaselt, on tellijal õigus keelduda osutatud teenuse vastuvõtmisest ja ostuhinna tasumise kohustuse täitmisest ning esitada täitjale lepingus sätestatud viisil kohustuse täitmise nõue pärast kohustuse rikkumisest teadasaamist, andes täitjale mõistliku tähtaja lepingu täitmiseks. Nõuetekohase teenuse osutamiseni tellijale loetakse täitja teenuse osutamisega viivitanuks.
10.4. Teenus ei vasta lepingu tingimustele muu hulgas, kui teenust ei ole osutatud ootuspärasele kvaliteedile vastavalt, teenusel ei ole kokkulepitud omadusi, teenust ei ole osutatud kokkulepitud tähtajaks, kokkulepitud mahus, ettenähtud sagedusega, täitja ei esita teenuse osutamise kohta nõuetekohast dokumentatsiooni, jätab tellijale lepingu täitmise kohta informatsiooni esitamata vms.
10.5. Tellija on kohustatud teavitama täitjat vähemalt e-posti teel teenuse lepingu tingimustele mittevastavusest 30 päeva jooksul arvates sellest, kui tellija või tellija volitatud isik sai teada teenuse lepingu tingimustele mittevastavusest. Teates kohustub tellija nõudma täitjalt kohustuse täitmist, andes ühtlasi lepingu kohaseks täitmiseks täitjale mõistliku tähtaja, mis ei tohi olla üldjuhul pikem kui 60 päeva.
10.6. Juhul, kui tellija ei teata täitjale teenusel esinevast puudusest lepingus sätestatud tähtaja jooksul pärast puudusest teadasaamist, siis täitja vabaneb vastutusest teenuse puuduste eest, v.a juhul, kui puudustest teatamata jätmine oli mõistlikult vabandatav.
10.7. Juhul, kui osutatud teenus ei vasta lepingu tingimustele, siis tellijal on õigus nõuda täitjalt mittevastava teenuse teistkordset osutamist lepingu tingimustele vastava teenusega.
10.8. Juhul kui teenus ei vasta lepingu tingimustele ja tellija on nõus vastu võtma puudustega teenuse, on tellijal õigus alandada selle  teenuse hinda puudustele vastava osa võrra, esitades selleks täitjale avalduse.
10.9. Teenuse tähtaegselt osutamata jätmise korral on tellijal õigus nõuda täitjalt leppetrahvi kuni 0,25% tähtaegselt osutamata teenuse maksumusest päevas iga teenuse osutamata jätmisega viivitatud päeva eest, kuid mitte rohkem kui 50% lepingu maksumusest.
10.10. Pooltel on õigus lisaks lepingu ülesütlemisele või lepingust taganemisele nõuda lepingu olulise rikkumise eest leppetrahvi, kahju hüvitamist ja kasutada teisi õiguskaitsevahendeid.
10.11. Juhul, kui täitja rikub muud lepingujärgset kohustust kui tähtaegne teenuse osutamine, on tellijal õigus nõuda täitjalt leppetrahvi kuni 10% kogu lepingu objektiks oleva teenuse maksumusest.
10.12. Konfidentsiaalsuskohustuse rikkumise korral on poolel õigus nõuda kohustust rikkunud poolelt leppetrahvi kuni 10 000 eurot iga vastava juhtumi korral.
10.13. Juhul, kui tellija viivitab arve tasumisega, on täitjal õigus nõuda tellijalt võlaõigusseaduse § 113 lõikes 1 sätestatud viivist tähtajaks tasumata summalt iga tasumisega viivitatud päeva eest kuni 0,25% päevas tingimusel, et viivitusest on tellijale teada antud 30 päeva jooksul selle tekkimisest. Viivise kogusuurus ei ületa 10% viivituses oleva summa suurusest.
10.14. Leppetrahv on kokkulepitud kohustuse täitmise tagamiseks, mitte kohustuse täitmise asendamiseks. Leppetrahvi nõudmine ei võta tellijalt õigust nõuda täitjalt lepingu rikkumisega tekitatud kahju hüvitamist.
10.15. Leppetrahvide nõudeõigus on 180 päeva alates vastava rikkumise avastamisest arvates.
10.16. Leppetrahvid ja viivised tasutakse 28 päeva jooksul vastava nõude saamisest arvates, kui pooled ei ole kokku leppinud teisiti. Tellijal on õigus arvestada tellija poolt esitatud leppetrahvi nõuete summad ja kahjuhüvitiste summad maha täitjale tasumisele kuuluvast tasust.
10.17. Pooltel on õigus kokkuleppel leppetrahv (ka osaliselt) asendada samas väärtuses lepingu esemega või lepingu esemega seotuga. Käesoleva punkti rakendamisel ei ole tegemist leppetrahvi määramisega, vaid eraldiseisva lepingust tuleneva õiguskaitsevahendiga. 
10.18. Kui taotluse esitamine hilineb või taotlus jääb esitamata täitja süül, sealhulgas taotluse ettevalmistamise või esitamise tehnilise toe kohustuse rikkumise tõttu, on tellijal õigus nõuda täitjalt leppetrahvi 20% punktis 6.1 sätestatud lepingu kogumaksumusest. Sama rikkumise eest ei kohaldata lisaks punktides 10.9 ja 10.11 sätestatud leppetrahve. Taotluse ametliku esitamise teeb tehnilises kirjelduses nimetatud volitatud isik või organisatsioon.
10.19. Täitja ei taga taotluse rahastamist ega vastuta rahastusotsuse eest. Täitja vastutab oma töö vastavuse eest taotlusvooru vorminõuetele ja kohaldatavatele abikõlblikkuse tingimustele. Partneripõhiste andmete ja tõendite õigsuse eest vastutab vastav partner vastavalt tehnilise kirjelduse punktile 2.3.4; see ei vabasta täitjat tehnilises kirjelduses sätestatud andmete ja tõendite kooskõla kontrollimise ning puuduste ja vastuolude tuvastamise kohustusest.

11. Lepingu lõpetamise alused

11.1. Tellija annab lepingu(st) ülesütlemisel/taganemisel täitjale mõistliku tähtaja lepingu täitmiseks, mis ei või üldjuhul olla pikem kui 30 päeva. Lepingu täitmiseks antav tähtaeg ei vabasta poolt vastutusest kohustuse rikkumise eest.
11.2. Tellija ei ole kohustatud lepingu(st) ülesütlemisel/taganemisel andma tähtaega lepingu täitmiseks olulise lepingurikkumise korral. Sel juhul tellija esitab täitjale kirjaliku lepingu ülesütlemis-/taganemisavalduse mõistliku aja jooksul olulisest lepingurikkumisest teadasaamisest arvates. Lepingu(st) ülesütlemine/taganemine loetakse toimunuks, kui täitja on saanud ülesütlemis-/taganemisavalduse kätte.
11.3. Lepingu täitmiseks antud täiendava tähtaja möödumisel tellija võib esitada täitjale kirjaliku lepingu(st) ülesütlemis-/või taganemisavalduse. Lepingu(st) ülesütlemine või taganemine loetakse toimunuks ülesütlemis-/taganemisavalduse täitja poolt kättesaamisest arvates. Lepingu(st) ülesütlemis-/taganemisavaldust ei ole vaja esitada, kui täiendava tähtaja andmisel on tellija eelnevalt kirjalikult selgitanud, et tähtaja jooksul lepingujärgse kohustuse täitmata jätmisel ütleb tellija lepingu üles/taganeb tellija lepingust. Sel juhul lõpeb leping tellija poolt lepingu täitmiseks määratud tähtaja möödumisel ja tingimusel, et täitja ei ole pakkunud tellijale kohast täitmist.
11.4. Poolel on õigus leping täiendava tähtajata üles öelda või lepingust taganeda, kui teine pool on lepingust tulenevaid kohustusi oluliselt rikkunud (oluline lepingurikkumine). Oluliste lepingurikkumistega on muu hulgas tegemist juhul, kui:

11.4.1. rikutakse lepingust tulenevaid kohustusi tahtlikult või raske hooletuse tõttu;
11.4.2. täitja on jätnud tellija antud täiendava tähtaja jooksul oma kohustused täitmata;
11.4.3. täitja edastab tellijale teate täitmisest keeldumise kohta;
11.4.4. täitja ei ole alustanud lepingu täitmist aja jooksul, mis võimaldaks lepingut tähtaegselt täita;
11.4.5. esitatakse valeteavet või võltsitud andmeid;
11.4.6. rikutakse konfidentsiaalsuskohustust;
11.4.7. kohustuse rikkumine annab poolele mõistliku põhjuse eeldada, et teine pool ei täida kohustust ka edaspidi;
11.4.8. täitjal esineb lepingu kehtivuse ajal seadusrikkumisi lepingu esemeks oleva teenuse osutamisega;
11.4.9. täitjal lõppevad lepingu täitmiseks vajalikud load ning täitja ei pikenda neid või lubade pikendamine ei ole võimalik;
11.4.10. täitja on enam kui kolmel korral rikkunud lepingu tingimusi, mida ei ole nimetatud punktides 11.4.1–11.4.9.

11.5. Tellijal on õigus leping erakorraliselt üles öelda juhul, kui täitja suhtes on tehtud pankrotiotsus või on algatatud likvideerimisprotsess.
11.6. Tellijal on õigus leping igal ajal üles öelda, teatades sellest täitjale vähemalt 30 kalendripäeva ette.
11.7. [bookmark: _Toc102]Pooltel on õigus leping igal ajal lõpetada poolte kokkuleppel.
11.8. Ülesütlemisel ei ole pooled kohustatud lepingut täitma. Pooled on lepingu ülesütlemisel või taganemisel kohustatud tagastama teineteisele lepingu lõpetamisele järgneva aja kohta juba ette üleantu võlaõigusseaduses sätestatud korras.

12. Kontaktisikud

12.1. Tellija kontaktisik lepingulistes küsimustes on vastava valdkonna kategooriajuht, kes on lepingu sõlmimise hetkel toetus- ja korraldusteenuste kategooriajuht Kätlin Anepaio (tel +372 53467596, e-post katlin.anepaio@rkik.ee).
12.2. Tellija kontaktisik teenuse osutamisega seotud küsimustes on ____ (tel +372 ____, e-post ___).
12.3. Täitja kontaktisik on ____ (tel +372 ____, e-post ___).
12.4. Teenuse võtab tellija nimel vastu punktis 12.2 nimetatud kontaktisik.
12.5. Kõik teated, millel ei ole õiguslikku tagajärge, esitatakse e-posti teel ning peavad olema adresseeritud lepingu kontaktisikutele.
12.6. Pool teavitab teist poolt kontaktisiku või muude andmete muutumisest viivitamata e-posti teel. Seda teadet ei loeta lepingu muudatuseks.

13. Lõppsätted

13.1. Leping jõustub, kui tellija on selle allkirjastanud.
13.2. Leping kehtib alates jõustumisest kuni poolte lepinguliste kohustuste nõuetekohase täitmiseni. Teenuse osutamise tähtajad sätestatakse tehnilises kirjelduses.
13.3. Lepinguline asjaajamine toimub eesti keeles. Teenuse sisuline töö, sealhulgas projektitaotluse ja selle juurde kuuluvate dokumentide koostamine, toimub inglise keeles vastavalt tehnilisele kirjeldusele. Sama dokumendi eesti- ja ingliskeelse versiooni vastuolu korral lähtutakse eestikeelsest versioonist.
13.4. Lepingu täitmisel ja lepingust tulenevate vaidluste korral lähtutakse Eesti Vabariigi õigusaktidest, kui pooled ei ole teisiti kokku leppinud. 
13.5. Pooled on kokku leppinud võtta tarvitusele kõik abinõud omavaheliste erimeelsuste lahendamiseks läbirääkimiste teel. Kokkuleppele mittejõudmisel lahendatakse vaidlus vastavalt Eesti Vabariigi õigusele Harju Maakohtus, v.a juhul, kui pooled on teisiti kokku leppinud. 
13.6. Lepingu üksiku sätte kehtetus ei too kaasa kogu lepingu või lepingu teiste sätete kehtetust.
13.7. Kumbki pool ei oma õigust oma lepingulisi õigusi ja kohustusi üle anda kolmandatele isikutele teise poole kirjaliku nõusolekuta.
13.8. Lepingu muutmises võib kokku leppida riigihangete seaduses toodud tingimustel.
13.9. Lepingu muudatused kehtivad juhul, kui need on vormistatud kirjalikult. Kirjaliku vorminõude mittejärgimisel on lepingu muudatused tühised. Kõik lepingu muudatused jõustuvad pärast nende allkirjastamist poolte poolt või poolte määratud tähtajal. 
13.10. Pooltevaheliste õiguslikku tähendust omavate teadete edastamine peab toimuma kirjalikult või e-posti teel digitaalselt allkirjastatuna. Teatis loetakse kättesaaduks ka juhul, kui see on edastatud postiasutuse poolt tagasisaadetava väljastusteatega lepingus tähendatud asukohta ja teate posti panemisest on möödunud 5 päeva. E-posti teel teate saatmise korral loetakse teade kättesaaduks järgmisel tööpäeval.
13.11. Leping on koostatud ühes eksemplaris ja allkirjastatud digitaalselt.
13.12. Kui leping allkirjastatakse omakäeliselt, on pooltel õigus saata enda poolt allkirjastatud leping teisele poolele allkirjastamiseks e-posti teel skaneeritult PDF-vormingus, mille teine pool allkirjastab ning saadab tagasi e-posti teel skaneeritult PDF-vormingus. Pooled on kohustatud 15 päeva jooksul pärast allkirjastamist edastama ka originaaldokumendid, kuid leping jõustub e-posti vahendusel edastatud tellija allkirja kuupäevast.

14. Lisad

14.1. Lisa 1. Tehniline kirjeldus;
14.2. Lisa 2. Täitja pakkumus.


Tellija									Täitja

(allkirjastatud digitaalselt)						(allkirjastatud digitaalselt)

_______________							__________
hankebüroo juht 							ametikoht

7/8

